ఆరుగురు నూతన ఎమ్మెల్సీల ప్రమాణ స్వీకారం
సచివాలయం, ఏప్రిల్ 1 (ప్రజా అమరావతి): ఆంధ్రప్రదేశ్ శాసన మండలి నూతన సభ్యులుగా కరీమున్నీషా, దువ్వాడ శ్రీనివాసరావు, షేక్ మహ్మద్ ఇక్బాల్, బల్లి కల్యాణ్ చక్రవర్తి, సి.రామచంద్రయ్య, షేక్ సాబ్జి ప్రమాణ స్వీకారం చేశారు. మండలి చైర్మన్ ఎం.ఎ.షరీఫ్... అసెంబ్లీలోని తన కార్యాలయంలో గురువారం నూతన ఎమ్మెల్సీలతో ప్రమాణ స్వీకారం చేయించారు. ముందుగా కరీమున్నీషా శాసన మండలి సభ్యురాలిగా ప్రమాణం చేశారు. అనంతరం దువ్వాడ శ్రీనివాసరావు, షేక్ సాబ్జి, బల్లి కల్యాణ్ చక్రవర్తి, సి.రామచంద్రయ్య ప్రమాణ స్వీకారం చేశారు. శాసన సభ్యుల కోటాలో కరీమున్నీషా, దువ్వాడ శ్రీనివాసరావు, బల్లి కల్యాణ్ చక్రవర్తి, సి.రామచంద్రయ్య శాసన మండలి సభ్యులుగా ఎన్నికయ్యారు. షేక్ సాబ్జి... ఇటీవల జరిగిన తూర్పు, పశ్చిమ గోదావరి జిల్లాల ఉపాధ్యాయ నియోజక వర్గ ఎమ్మెల్సీ ఎన్నికల్లో విజయం సాధించారు. ప్రమాణ స్వీకారం చేసిన సభ్యులకు మండలి చైర్మన్ ఎం.ఎ.షరీఫ్ శుభాకాంక్షలు తెలియజేస్తూ, శాసన మండలి నియమావళిని అందజేశారు. ఈ కార్యక్రమంలో డిప్యూటీ సీఎంలు అజాంద్ బాషా, ధర్మాన కృష్ణదాస్, అసెంబ్లీ కార్యదర్శి బాలకృష్ణామాచార్యులు తదితరులు పాల్గొన్నారు.
aaruguru noothana emmelsyla pramaana sweekaaram
sachivalayam, epril 1 (praja amaravati): andhrapradesh saasana mandali noothana sabhyulugaa karimunnisha, duvwada srinivasarao, shek mahmad ikbal, balli kalyan chakravarti, si.ramachandrayya, shek sabji pramaana sweekaaram chesaru. mandali chairman em.e.sharif... assembleeloni tana kaaryaalayamlo guruvaram noothana emmelsylatho pramaana sweekaaram cheyinchaaru. mundugaa karimunnisha saasana mandali sabhyuraaligaa pramaanam chesaru. anantaram duvwada srinivasarao, shek sabji, balli kalyan chakravarti, si.ramachandrayya pramaana sweekaaram chesaru. saasana sabhyula kotalo karimunnisha, duvwada srinivasarao, balli kalyan chakravarti, si.ramachandrayya saasana mandali sabhyulugaa ennikayyaaru. shek sabji... iteevala jarigina thoorpu, paschima godavari jillala upadhyaya niyojaka varga emmelsy ennikallo vijayam saadhinchaaru. pramaana sweekaaram chesina sabhyulaku mandali chairman em.e.sharif subhaakaankshalu teliyajestu, saasana mandali niyamaavalini andajesaaru. ee kaaryakramamlo deputy cmlu azand basha, dharmana krishnadas, assembley kaaryadarsi balakrishnamacharyulu taditarulu paalgonnaaru.